Missatge: L’extra (Rac 1)Enric Vila maig 31, 2010 No entenc per quins set sous els catalans hem de pagar la delirant política econòmica de Zapatero encara més cara que a la resta d’espanyols. No entenc perquè el deute monstruós que l’estat ha acumulat ha d’afectar Catalunya d’una manera tan desproporcionada. Em fa l’efecte que l’apujada d’impostos és una mesura més populista que efectiva. D’una banda, servirà per pagar la campanya electoral del Tripartit; perquè líders totalment desacreditats puguin fer el mec amb discursos bonistes, a càrrec del contribuent. De l’altre, servirà per fer la feina bruta a Zapatero, és a dir, per pagar les retallades que Madrid vol imposar a les autonomies, incomplint els acords signats sobre el dèficit fiscal. Ara resulta que els catalans pagarem amb els nostres impostos la suposada fortuneta que el Conseller Castells va arrencar-li a l’estat fa quatre dies en una negociació de teatre amateur, publicitada a tort i a dret. El més fomut de les mesures, però, és que van contra la recuperació del país. Tot i que sembli mentida, la base de l’economia catalana encara és la productivitat, és a dir, l’esforç, l’enginy, la iniciativa i el penquin club. Ara que teníem Espanya intervinguda pels Estats Units i Alemanya, era el moment de demostrar una mica d’independència, de protegir la saba viva del país. Però no: no tant sols no cobrarem el que se’ns deu, sinó que la Generalitat, amb una audàcia més espanyola que unes castanyoles, ha decidit que haurem de pagar un extra, per no trencar la tradició. http://enricvila.wordpress.com/2010/05/31/lextra-rac-1/

Resposta: Aixo passa per votar els independentistes de E (abans ERC), que, ves per on, eren (i són) nomes submarins del PSOE. Ara nomes pots fruir del que has votat (no es personal, es general, que aqui hi ha molts fans de E).